section_heading: Opis
paragraph_text: Četine su igličaste, tamno žutozelene boje, po 2 u svežnju, dugačke 12–18 cm, te krhke. Listovi pri savijanju pucaju, što se u nekim tekstovima navodi kao metoda determinacije vrste, no zapravo postoji još nekoliko vrsta bora s istom karakteristikom. Češeri su simetrično ovalni, 4–6 cm dugi i 2.5 cm široki, ljubičasti prije zrelosti, orašasto plavi kad sazriju. Kad sazriju, otvaraju se na širinu od 4–5 cm, s ljuskicama bez bodlje i gotovo bez stabljike.